CELEX: 
Language: da
Date: 2017-03-29 00:00:00
Title: KOMMISSIONENS FORORDNING (EU) …/… om ændring af bilag VI til Europa-Parlamentets og Rådets forordning (EF) nr. 1005/2009 om stoffer, der nedbryder ozonlaget

KOMMISSIONENS FORORDNING (EU) …/…
            
            
               af 29.3.2017
            
            
               om ændring af bilag VI til Europa-Parlamentets og Rådets forordning (EF) nr. 1005/2009 om stoffer, der nedbryder ozonlaget
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EF) nr. 1005/2009 af 16. september 2009 om stoffer, der nedbryder ozonlaget
                  1
               , særlig artikel 13, stk. 2, og
            
            
               ud fra følgende betragtninger:
            
            
               (1)I bilag VI til forordning (EF) nr. 1005/2009 fastsættes der udløbsdatoer, efter hvilken haloner ikke længere må benyttes i brandslukkere og brandslukningsanlæg i "nyt udstyr", herunder i nye luftfartøjer. I henhold til punkt 2, litra b), i bilag VI til forordning (EF) nr. 1005/2009 afhænger definitionen af "nyt udstyr" af datoen for indgivelse af en ansøgning om typecertificering til den pågældende myndighed. 
            
            
               (2)Af hensyn til den retlige klarhed og sammenhæng i gennemførelsen af forordning (EF) nr. 1005/2009 er det i definitionen af "nyt udstyr" i punkt 2, litra b), i bilag VI til forordning (EF) nr. 1005/2009 nødvendigt at præcisere, at ansøgninger om typecertificering vedrørende luftfartøjer kun vedrører ansøgninger om nye typecertificeringer og ikke dækker ændringer af eksisterende typecertificeringer. Dette vil også være i overensstemmelse med det begreb, der anvendes i forbindelse med halonstandarder af Organisationen for International Civil Luftfart.
            
            
               (3)Forordning (EF) nr. 1005/2009 bør derfor ændres.
            
            
               (4)Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 25, stk. 1, i forordning (EF) nr. 1005/2009 —
            
            
               VEDTAGET DENNE FORORDNING:
            
            
               Artikel 1
            
            
               I punkt 2, litra b), i bilag VI til forordning (EF) nr. 1005/2009 tilføjes følgende anden sætning:
            
            
               "For luftfartøjer henviser indgivelse af en ansøgning om typecertificering til indgivelse af en ansøgning om en typecertificering af et nyt luftfartøj."
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den 29.3.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 286 af 31.10.2009, s. 1.